钦定古今图书集成/明伦汇编/氏族典/第499卷 > 《廖用贤尚友录》 > 窦琮
## 钦定古今图书集成/明伦汇编/氏族典/第499卷 > 《廖用贤尚友录》 > 窦琮

按《唐书窦威传》：“威兄子琮，有武干，大业末，犯法亡命
太原，依高祖，与秦王有憾，不自安。王方收天下豪英，
降礼接之，与出入卧内，琮意乃释。大将军府建，引为
统军，从平西河，破霍邑，授金紫光禄大夫，封扶风郡
公。武德初，为右屯卫大将军，从隐太子平刘黑闼，以
功封谯国公，卒谥曰敬。”